Anno Verbi incarnati M. C. LI, epacta prima, concurrente septimo, indictione decima-quarta, ex parte Stephani et sociorum ejus, hujus rei testes sunt: ipse Stephanus, prepositus de Castro-Censurii; Hugo Letardus, Gibaldus, minister terræ ejusdem; Stephanus Catels; Rainaudus Bonamie; Petrus Aveline; Ligius de Dorneci. In terra de La Basele dederunt nobis Bricius et Petrus, fratres, quartam partem, de via usque ad rivum juxta pratum; et Maria, uxor Guidonis et Lambertus Geraudus similiter quartam partem quam ipsi in eadem terra habebant. Idem Lambertus vendidit nobis aliam terram quæ est juxta illam sedentem in valle Bertheri; dederunt nobis omnia quæ habebant; similiter Thibertus Paluels quicquid in eadem terra habebat dedit nobis.